 ኣብ ዝለኣኾ መልእኽቲ ነበረ በቲ ንባሮት ሓራ ምውጻእ ዝወሰዶ ስጕምቲ ዝከራኸርዎን ዝጻብእዎን አባላት ኮንግረስ ስለ ዝነበሩ ንከምዕዶም ታሪኽ ከም ዘይምሕር እንተ ብሕማቕ እንተ ብጽቡቕ ኣስማትና ንሓዋሩ ከም ዘልዕሎ ከቶ ኣይንረስዕ ክብል ዝመጐተሉ እዋን ነበረ ኣብ ኣፍሪቃ ታሪኽ ብግቡእ ተሰኒዱ ድዩስ ወይስ ዝሰዓረ ከም ድላዩን ብዝጥዕሞን ዝጸሓፎ ታሪኽዩ ዘሎና ዘብል ዛዕባ ዘካትዕን ብተደጋጋሚ ዝለዓልንዩ ቅልውላው ኮንጎ ብሓፈሽኡ ንታሪኽ ፓትሪስ ሉሙምባ ንምርዳእ ታሪኽ ቅልውላው ኮንጎ ትንክፍ ኣቢልናዮ ክንሓልፍ ናይ ግድንዩ ንታሪኽ ቅልውላው ኮንጎ ንምፍላጥ ድማ ሞቡቱ ሞይስ ቾምበ ምስ ተሓባበርቶም በልጅዩምን ሕ.መ.ኣ.ን ኣብ ሓደ ስእሊ ኣእቲና ከነቕርቦም ይግባእ ቅልውልው ኮንጎ ንዘበን ፖለቲካዊ ዱርማዱርቲ ሃገር ንምግላጽ እንጥቀመሉ መግለጽያዩ እዋኑ - 1960 ክሳብ 1965 - እዋን ረብሻ ነበረ እቲ ዝተፈጥረ ምልዕዓል ድማ ምስ ምትእትታው ናጽነት ዝተኣሳሰር ነበረ እቶም ዝተሓላለኹ ናዕብታት ክብሉ-ክብሉ ነታ ሃገር ንሓድሕዳ ኣናቘታ ኣብ መጠረስትኡ ኸኣ ኣብ ኢድ ዉልቀ መላኺ ሞቡቱ ሰሰ-ሰኮ ወደቐት 1965-1997 ብተወሳኺ ቅልውላው ኮንጎ ብእዋን ዝሑል-ዉግእ ብበዓል-ደረባነት ብድሕሪት ኰይኖም ዘጐሃህሩ ሓይልታት ዝካየድ ስለ ዝነበረ መንግስቲ ኣሜሪካን ሶቬት-ሕብረትን ንሓድሕዶም ዝጋጨውሉ ዝነበሩ ዘበን ነበረ ቅልውላው ኮንጎ ማዕረ 100,00 ሰባት ዝለሓሰ ግጭት ነበረ 1960 ዓመተ-ኣፍሪቃ ብዙሕ ጊዜ 1960 ብዓመተ-ኣፍሪቃ ኢያ ትፍለጥ እዚ ኸኣ ኣብቲ ዓመትቲ ብርክት ዝበሉ ፍጻሜታት ክኽሰቱ ብምኽኣሎም - ኣውራ ናጽነት 17 ሃገራት ነቲ ዓመት ከድምቖ ከኣለ እቶም ናጽነታት ከኣ ብጊዲኦም ፓን-ኣፍሪቃውነት Pan-Africanism ዝበሃል ምንቅስቓስ ፈጠረ ፓን-ኣፍሪቃውነት ኣብ ሞንጎ ኣፍሪቃውያን ኣንፈት ሕውነትን ምትሕብባርን ዘትሕዝ ምንቅስቓስ ዝተኻየደ ፈተነ ነበረ ኣብዚ እቶም ቀንዲ መራሕቲ ናይቲ ምንቅስቓስ በዓል ኩዋመ ንክሩማ ጋና ጆሞ ከንያታን ኬንያ ነበሩ እቲ ሞራላዊ ባህሊ ፓን-ኣፍሪቃውነት ካብ ቃልስታት ኣንጻር ባርነት ዘርአኝነት ባዕዳዊ-መግዛእቲ ዘመናዊ-መግዛእቲ ዝመንጨወዩ 1960 ንናጽነት ኣፍሪቃ ኣብ ጥርዚ ክበጽሕ ዘብቅዐ ጥራይ ዘይኰነስ ንሃገራት ኣፍሪቃ ኣብ ዉድብ ሕቡራት ብእታው ህላዊአን ዘረጋገጻሉ ዓመት ነበረ እቲ ቅልጡፍ ፖለቲካዊ ምዕባለ ኣብ ኣስተሃብሮን ተስፋን መጻኢ ዕድላት ኣፍሪቃ ከም ሓንቲ ብመጠኑ ጥርንፍቲ ክፍለ-ዓለም ከተኣታቱኳ እንተኸኣለ ኣፍሪቃ ምስቶም ኣብ ጽባሕ-መግዛእቲ ዝጽበይዋ ዝነበሩ ጎነጻውያን ክውንነታት ንኽትጠማጠም ናይ ግድን ምዃኑ ክገሃድ ጀመረ ብተወሳኺ 1960 ኣብ ኣፍሪቃ ዝተቐላቐሉ ብረታዊ ቃልስታት - ንኣብነት ኣንጻር ዘርኣዊ-ፍልያ ደቡብ ኣፍሪቃ ዝካየድ ዝነበረ ቃልሲ - ሳዕቤናቶም ክርአ ጀመረ ኣብታ ዓመትቲኣ ኵለን ግዝኣታት ፈረንሳ ዝነበራ ሃገራት - ኣብ ፈረንሳዊ ምዕራባዊ ኣፍሪቃን ኢክዋቶርያል ኣፍርቃን - ናጽነተን ረኸባ እንኮላይ ግዝኣት በልጅዩም ዝነበረት ኮንጎ ኣብ ዞባናኸ? 